Meerii kuriin nama piyeereekurii jedhamu kan fiizistii biyya faransaay ta’e waliin gaafa bitootessa 26, bara 1895 bultii ijaarratte. Abbaan manaa ishee piyeereeni meeriikurii gargaaruuf jecha hamma hojiisaa dhiisutti hojii isheen keemistirii keessatti gumaachiteefi hojiiwwan ishee hedduu keessatti yeroo hundaa ishee cinaa dhaabbachuun gumaaacha kana hinjedhamne gumaachaa ture. Osoma kanaan jiranii bara 1906tti abbaan mana ishee piyeereen haala nama gaddisiisuun ajjeefame. Meerii kuriin gaafas miidhama guddaa miidhamtuyyuu caba akkasiifis hin mo’amu jechuun hojii abbaa manaa isheetti darbuun yuunivarsiitii soorboornitti piroofeesara dubartii jalqabaa dhaabbatichaa ta’uun hojjate. Isheeniifi piyeereen ijoollee maqaan isaanii Irriniifi Iivii jedhaman yemmuu qaban, Iriinis karuma haadha ishee hordofuun keemistiriin badhaafamtu noobeelii bara 1935 ta’uu dandeessetti. Seenaan jireenyaa ciminafi garaa kutannaa dubartii ajaa’ibaa meerii kuurii kan ibsuu kan yeroo gabaabaa booda gara fiilmiitti geeddarameefi ”maadaam kuurii” jedhamu mucaa ishee lammataa kan taate Iivii Kuriin barreeffamee addunyaa kanaaf gumaachameera.